નવી દિલ્હીઃ દેશની રાજધાની દિલ્હીમાં પ્રદૂષણનું વધી રહેલ સ્તરને પગલે રાજ્ય સરકારે આકરું વલણ અપનાવ્યું છે. જેમાં કેજરીવાલ સરકારે જણાવ્યું કે 15 વર્ષથી જૂના પેટ્રોલ વાહનો અને 10 વર્ષ જૂની ડીઝલ વાહનો હોય તેવાં કુલ 40 લાખ વાહનોનું રજિસ્ટ્રેશન રદ કરી દેવામાં આવ્યું છે. અગાઉ સુપ્રીમ કોર્ટે દિલ્હી-એનસીઆરમાં પેટ્રોલ-ડીઝલના જૂના વાહનો પર રોક લગાવવા કહ્યું હતું. આ આદેશ પર દિલ્હી સરકારે ગુરુવારે પોતાનો જવાબ કોર્ટમાં દાખલ કર્યો.